Cases: ATA-Carnet
Er det nødvendigt med et ATA-Carnet?
Det er aldrig et krav og derfor ikke nødvendigt med et ATA-Carnet. Det er blot et internationalt samarbejde, som gør det nemmere at rejse ind og ud af medlemslandene uden at skulle betale told og afgifter.
Hvad koster et ATA-Carnet?
Hvor mange gange kan jeg rejse med Carnet’et?
Inden for gyldighedsfristen på op til 1 år, kan der rejses med Carnet’et lige så mange gange, du ønsker, men sørg for du har nok rejsesæt, når du bestiller Carnet’et eller send en efterbestilling.
Hvor længe er Carnet’et gyldigt?
Et ATA-Carnet er gyldigt i optil 1 år, dog er der nogle besøgslande, som kan forkorte tidsrummet og fremskynde gyldighedsfristen. Som kunde er det din opgave at holde øje med dette og rejse ud af landet med varerne inden fristens udløb.
Hvad skal jeg gøre, når jeg har modtaget Carnet’et?
Carnet’et bliver altid leveret med en vejledning.
Skal jeg have et ATA-Carnet til alle lande på min rejse?
Nej, Carnet’et kan bruges til ligeså mange rejser igennem ligeså mange lande, man ønsker, indenfor gyldighedsfristen. Der skal bare være nok rejsesæt i Carnet’et til rejserne.
Se også Huskeliste
Hvilke varer dækker ATA-Carnet’et?
Se Hvad dækker ATA-Carnet?
Hvordan værdiansættes varerne?
Varerne skal værdiansættes ud fra, hvad kunden mener, de er værd, eller hvad handelsværdien er på varen ved udstedelsesdagen. Alle varer, der rejses med, skal skrives på Carnet’et og værdisættes.
Husk, der skal betales en tillægsforsikring, hvis Carnet’ets værdi er på over 3.000.000 kr.
Værdien skal altid fastsættes ekskl. moms.
Hvad sker der, hvis varerne bliver i besøgslandet?
Hvis varerne bliver i besøgslandet, skal du betale told og afgifter af de varer. Kontakt udenlandsk told og husk at få dokumentation for betaling af tolden. Send dokumentationen til Håndværksrådet sammen med Carnet’et til senere dokumentation, hvis der skulle opstå en sag på Carnet’et.
Skal jeg levere Carnet’et tilbage efter brug?
Hvis Carnet’et ikke længere skal bruges til flere rejser, skal det indleveres til udstedelsesstedet!
Carnet’et skal være indleveret til udstedelsesstedet inden, det er udløbet!
Hvad gør jeg, hvis mit Carnet ikke er stemplet ud af besøgslandet?
Ofte er det nok, at man sørger for at få det stemplet ind i DK igen inden Carnet’et er udløbet.
Hvis Carnet’et er udløbet og endnu ikke stemplet ind i DK, skal der udarbejdes et ”landing certificate”, som skal underskrives af SKAT. Husk at få anført nummeret på Carnet’et og den dato, genindførelsen har fundet sted.
Hvad gør jeg, hvis jeg har mistet mit Carnet?
Hvis Carnet’et endnu ikke er udløbet, og skal det stadig bruges, kan der udstedes en erstatning.
Hvis Carnet’et er udløbet og endnu ikke stemplet ind i DK (bortkommet), skal der udarbejdes et ”landing certificate”, som skal underskrives af SKAT. Husk at få anført både nummeret på Carnet’et og den dato, genindførelsen har fundet sted.